Tenis: Naomi Osaka a acces în optimi de finala la Roma (WTA)
Japoneza Naomi Osaka, fost lider mondial al tenisului feminin, s-a impus sâmbătă în faţa rusoaicei Daria Kasatkina, locul 11 WTA, după două seturi simetrice, 6-3, 6-3, şi a acces în optimile de finală ale turneului WTA 1.000 de la Roma, dotat cu premii totale de 4.791.105 euro.
Naomi Osaka, câştigătoare a patru turnee de Mare Şlem, este locul 173 mondial. Până la meciul din turul precedent, cu ucraineanca Marta Kostiuk, locul 20 mondial, japoneza nu mai învinsese pe zgură o jucătoare din Top 20 WTA.
Osaka va lupta pentru un loc în sferturi cu chinezoaica Qinwen Zheng (7 WTA) sau cehoaica Linda Noskova (29 WTA).
Tot sâmbătă, germanca Angelique Kerber, fost număr unu mondial, acum doar locul 331 WTA, a trecut de belarusa Aleksandra Sasnovici (113 WTA), cu 6-3, 7-6 (7/4). Kerber va juca în runda următoare cu actualul lider mondial, poloneza Iga Swiatek, victorioasă în turul al treilea în faţa kazahei Iulia Putinţeva (41 WTA), cu 6-3, 6-4.
Rezultate consemnate sâmbătă până la această oră în turul al treilea al turneului WTA 1.000 de la Roma:
Iga Swiatek (Polonia/N.1) – Iulia Putinţeva (Kazahstan) 6-3, 6-4
Paula Badosa (Spania) – Diana Şnaider (Rusia) 5-7, 6-4, 6-4
Angelique Kerber (Germania) – Aleksandra Sasnovici (Belarus) 6-3, 7-6 (7/4)
Naomi Osaka (Japonia) – Daria Kasatkina (Rusia/N.10) 6-3